钦定古今图书集成/明伦汇编/氏族典/第277卷 > 王治
## 钦定古今图书集成/明伦汇编/氏族典/第277卷 > 王治

按《明外史王治传》：“治字本道，忻州人。嘉靖三十二年
进士，除行人，迁吏科给事中，再迁礼科左给事中。隆
庆元年，进吏科都给事中。明年，左右有言南海子之
胜者，帝将往幸，治率同官谏。寻擢太仆少卿，改大理，
进太仆卿。忧归，卒。”

===王在复===按《明外史王在复传》：“在复，太仓人，从父读书城外。倭
贼入犯，父子亟奔入城，中道遇贼，遂相失。在复展转
寻父，闻父被执，急趋贼所，叩头求免。贼不听，拔刀拟
其父。在复以身蔽之，痛哭哀求，贼怒，并杀之。时嘉靖
三十三年五月也。”